OpenLLM-France/wikimedia huggingface dataset:
# Marcello Mastroianni

Marcello Vincenzo Domenico Mastroianni, ganet d'an 28 a viz Gwengolo 1924 hag aet da Anaon d'an 19 a viz Kerzu 1996, a oa un aktour filmoù italian hag unan eus paotred brudetañ ar vro en XX$^{vet}$ kantved. C'hoariet en deus rolloù evit darn eus filmaozerien brudetañ Italia d'ar mare-se, o c'hoari e 147 film etre 1939 ha 1996.

## Garedonoù

Enoret eo bet alies gant prizioù etrebroadel evel daou BAFTA Awards, daou Best Actor awards e festivalioù sinema Venezia ha Cannes, daou Golden Globes, ha lakaet e oa bet e anv war ar renk evit tri Academy Award. En Italia en deus bet medalenn Cavaliere di Gran Croce OMRI.

## Liammoù diavaez

* Marcello Mastroianni war IMDb
# Marcellinus

Marcellinus zo un anv latin ha hini meur a zen.
* Marcellinus, jeneral dindan an impalaer Aurelianus ha marteze konsul roman en 275.
* Marcellinus, pab adal 296 betek 304.
* Marcellinus, magister officiorum marvet en 351.
* Marcellinus Kartada (marvet en 413)
* Marcellinus, jeneral en Impalaeriezh roman ar C'hornôg, marvet en 468.
* Marcellinus Comes, kronikour er VI$^{vet}$ kantved
* Marcellinus, a skrivas Buhez Thucydides.
# Marcellinus (pab)

Marcellinus Pab an Iliz katolik roman :
| Dilennet da bab | 30 a viz Even 296 |
| Dibenn e baboni | 1añ a viz Ebrel 304 |
| En e raok | Kae |
| War e lerc'h | Marcellus Iañ |
| Roll ar bibien : kronologiezh · hervez al lizherenneg ||
| kemmañ |
Marcellinus, ganet e Roma, a voe eskob Roma adalek 296 betek e varv e 304, pa voe merzheriet dindan Diokletian. Kontet eo evel pab met ne voe roet an titl nemet adalek Jelvestr Iañ. Anvet eo bet da sant.
# Marcelle

Marcelle a zo un anv-badez gallek roet d'ar merc'hed, savet diwar Marcel, roet d'ar baotred.

## Adstumm

* Marceline.

## Yezhoù all

* Marcella, en italianeg.

## Tud

* Marcelle Auclair
* Marcelle Géniat (1881-1959), aktourez (c'hoariva ha sinema) c'hall.
* Marcelle Louise Fernande Le Gal (1895 - 1979), mikologourez c'hall
* Marcelle Stéphan, anv ofisiel Frañseza Kervendal (1915-2001), skrivagnerez vrezhonek.

### Anv-tiegezh

* Pierre Marcelle (ganet e 1952), kazetenner gall.

## Traoù all

* 1300 Marcelle, asteroidenn.
# Marcellus Iañ

Marcellus Iañ Pab an Iliz katolik roman :
| Dilennet da bab | Mae 308 |
| Dibenn e baboni | 309 |
| En e raok | Marcellinus |
| War e lerc'h | Eusebius |
| Roll ar bibien : kronologiezh · hervez al lizherenneg ||
| kemmañ |
Marcellus Iañ a voe pab e Roma, eus 308 betek 309, bloavezh e varv. Lidet e vez d'ar 16 a viz Genver.
# Marcelo H. del Pilar

Marcelo Hilario del Pilar y Gatmaitan (Plaridel, 30 a viz Eost 1850 — Barcelona, 4 a viz Gouere 1896) a oa ur skrivagner filipinezat brudet dre e anv-pluenn Plaridel.

## Oberennoù

* (es) La Solídaridad ("Kenskoazell", kazetenn)
* (es) Viva España! Viva el Rey! Viva el Ejército! Fuera los Frailes! ("Bevet Spagn ! Bevet ar roue! Bevet an arme ! Ar vreudeur er-maez !"), 1888
* (es) Caiigat Cayó "Caiigat zo kouezhet"), 1888
* (tl) Dasalan at Tocsohan ("Pedennoù ha goap"), 1888
* (tl) Ang Cadaquilaan nang Dios (Meurded Doue), 1888
* (es) La Soberanía Monacal en Filipinas (Dreistbeli ar venec'h er Filipinez"), 1888
* (tl) Pasióng Dapat Ipag-alab nang Puso nang Tauong Babasa ("Pasion hag a rankfe entanañ kalon al lenner"), 1888
* (es) La Frailocracía Filipina ("Beli ar venec'h er Filipinez", 1889
* (tl) Sagót ng España sa Hibíc ng Filipinas ("Respont Spagn da c'harm Filipiniz", 1889
* (es) Arancel de los Derechos Parroquiales en las Islas Filipinas ("Prizioù gwirioù ar parrezioù er Filipinez"), 1890
* (es) Ministerio de la República Filipina ("Ministrerezh ar Republik Filipinat")
* (es) La Patria ("Ar Vammvro")

### Dalif

* (tl) Dupluhan... Dalits... Bugtongs ("Disput barzhoniel... Psalmoù... Dihustelloù"), 1907

### Diembann

* (tl) Sa Bumabasang Kababayan ("Evit ma c'henvroidi da lenn")

## Levrlennadur

* Zaide, Gregorio F. (1984). Philippine History and Government. All Nations, 2002(ISBN 9789716421927)
# Marcellina (Italia)

Marcellina zo ur gumun en Italia, e meurgêr Roma Capitale ha rannvro Lazio.
# Marcellus

Marcellus zo un anv-den latin.

## Yezhoù arall

* Marsel e brezhoneg
* Marcel e okitaneg, galleg, alamaneg, katalaneg, nederlandeg ha roumaneg
* Marcelle e galleg
* Marcello ha Marcella en italianeg
* Marcellinus e latin
* Marcelo e portugaleg ha spagnoleg.

## Tud
### Henroma

* cognomen roman ha hini an dud-mañ :
** Marcus Claudius Marcellus (konsul en -222), konsul roman en IIIde kantved kent JK, haroz en eil brezel punek : ;
** Marcellus, niz ha mab-kaer d'an impalaer Augustus, (marvet en 23 kent JK), a oa da gemer stur an impalaeriezh war-lerc'h e eontr;
** Marcellus, c'hwec'hvet prefed Judea, e 36-37 ;
** meur a gonsul anvet Claudius Marcellus ;
** Marcellus Empiricus, magister officiorum dindan [[Théodose Ier|Théodose IPatrom:Er]] hag Arcadius, saver ul levr medisinerezh ;
** Marcellus (marvet en 366), ofiser ha falsimpalaer.

## Pibien

* Marcellus Iañ, pab etre 308 ha 309;
* Marcellus II, pab e 1555.
Ouzhpenn-se ez eus bet ur pab anvet Marcellinus.

### Tud all

* Un diskibl d'an ebestel Pêr ha Paol, hervez Oberoù Pseudo-Marcellus ;
* Marcellus, Leskob Uzès er V$^{vet}$ kantved ;
* Marcellus, er V$^{vet}$ kantved .

### Lec'h

* Marcellus (Lot-et-Garonne), kumun c'hall e Lot-et-Garonne :
Eus anv ar gumun e teu anvioù konted Marcellus :
* Lodoïs de Martin du Tyrac
* Marie-Louis Auguste de Martin du Tyrac de Marcellus
# Marie Elisabeth von Schleswig-Holstein-Gottorf

Marie Elisabeth von Schleswig-Holstein-Gottorf zo anv meur a briñsez.
* Marie Elisabeth von Schleswig-Holstein-Gottorf (1634-1665), pried landgrav Hessen-Darmstadt
* Marie Elisabeth von Schleswig-Holstein-Gottorf (1678-1755), abadez Abati Quedlinburg

## Pennadoù kar

* Maria Elisabeth
# Marie Laforêt

Marie Laforêt, bet ganet Maïtena Marie Brigitte Douménach d'ar 5 a viz Here 1939 e Soulac-sur-Mer (Gironde, Frañs), marvet d'an 2 a viz Du 2019, a zo un aktourez (c'hoariva, skinwel ha sinema) hag ur ganerez c'hall.

## Liammoù diavaez

* (en) Marie Laforêt war Internet Movie Database.
* (fr) Marie Laforet war Les GENS du CINEMA.
a vo kavet e Wikimedia Commons.
# Marie Elisabeth von Schleswig-Holstein-Gottorf (1634-1665)

Marie Elisabeth von Schleswig-Holstein-Gottorf (1634-1665) a oa landgravez Hessen-Darmstadt.
# Marie Friederike Prusia

Mari Prusia, pe Marie Friederike Franziska Hedwig Prusia, pe Marie Friederike Franziska Hedwig von Preußen en alamaneg, ganet d'ar 15 a viz Here 1825 en Berlin hag aet da anaon d'ar 17 a viz Mae 1889 e Kastell Hohenschwangau, a oa rouanez Bavaria dre zimeziñ.
Troet e oa gant an natur ha gant krapat menezioù. Lenn avat ne rae ket.

## Dimeziñ ha bugale

Dimezet e voe d'ar roue Masimilian II Jozeb, mab da Ludwig Iañ Bavaria, roue Bavaria.
Daou vab he doe:
* Ludwig II Bavaria
* Otto Iañ Bavaria.
# Marie Henriette Aostria

Marie Henriette Aostria (1836-1902)
# Marie Déa

Marie Déa, bet ganet Odette Alice Marie Deupès d'ar 17 a viz Mae 1912 e Nanterre (Seine d'ar mare-se, Bro-C'hall) hag aet da Anaon d'ar 1añ a viz Meurzh 1992 e Pariz (Bro-C'hall), a oa un aktourez (c'hoariva, sinema ha skinwel) c'hall.

## He buhez

Dimezet e voe gant an aktour gall Lucien Nat.

## He fezhioù-c'hoari

War al lec'hienn Les Archives du Spectacle.

## He filmoù er sinema
### 1930-1939 : tri film

* 1938 : La Vierge folle, sevenet gant Henri Diamant-Berger.
* 1939 : Nord-Atlantique gant Maurice Cloche, Pièges gant Robert Siodmak.

### 1940-1949 : pevarzek film (c'hwezek en holl)

* 1941 : Premier Bal, sevenet gant Christian-Jaque, Histoire de rire gant Marcel L'Herbier.
* 1942 : Le journal tombe à cinq heures gant Georges Lacombe, Les Visiteurs du soir gant Marcel Carné.
* 1943 : Secrets gant Pierre Blanchar, Finance noire gant Jacques Vitry.
* 1945 : Documents secrets gant Léo Joannon.
* 1946 : Impasse gant Pierre Dard.
* 1947 : Les Atouts de Monsieur Wens gant E.G. de Meyst, Rouletabille joue et gagne gant Christian Chamborant.
* 1948 : Rouletabille contre la dame de pique gant Christian Chamborant (eil film a-gevret).
* 1949 : 56, rue Pigalle gant Willy Rozier, La Maternelle gant Henri Diamant-Berger (eil film a-gevret), Aventuras de Juan Lucas gant Rafael Gil.

### 1950-1959 : pemp film (unan warn-ugent en holl)

* 1950 : Orphée, sevenet gant Jean Cocteau.
* 1951 : Caroline chérie gant Richard Pottier.
* 1952 : Ouvert contre X gant Richard Pottier (eil film a-gevret).
* 1957 : OSS 117 n'est pas mort gant Jean Sacha.
* 1959 : La Jument verte gant Claude Autant-Lara.

### 1960-1969 : c'hwec'h film (seizh warn-ugent en holl)

* 1960 : Tendre et Violente Élisabeth, sevenet gant Henri Decoin.
* 1962 : L'assassin est dans l'annuaire pe Cet imbécile de Rimoldi gant Léo Joannon (eil film a-gevret).
* 1963 : Le Glaive et la Balance gant André Cayatte.
* 1964 : Vacaciones para Ivette gant José María Forqué.
* 1966 : Les Ruses du diable gant Paul Vecchiali.
* 1967 : Le Cinéma du diable, teulfilm sevenet gant Marcel L'Herbier (eil film a-gevret).

### 1970-1979 : c'hwec'h film (tri ha tregont en holl)

* 1974 : Mariage, sevenet gant Claude Lelouch.
* 1976 : Le Bon et les Méchants gant Claude Lelouch (eil film a-gevret).
* 1977 : Armaguedon gant Alain Jessua, L'Homme pressé gant Édouard Molinaro.
* 1978 : Les Petits Câlins gant Jean-Marie Poiré.
* 1979 : Subversion gant Stanislav Stanojevic.

## Liamm diavaez

* Marie Déa war Internet Movie Database

## Notennoù ha daveennoù

* ↑ Tarzhañ a reas un tan-gwall e ti ar mignonezed edo Marie Déa o weladenniñ ; mervel a reas en ospital ma oa bet kaset, skoet gant ur gwallzarvoud kalon.
# Marie Laurencin

Marie Laurencin, bet ganet d'an 31 a viz Here 1883 e Pariz, ha bet marvet d'an 8 a viz Even 1956, a oa ul livourez hag un engravourez c'hall.
# Marie Eleonore von Jülich-Kleve-Berg

Marie Eleonore von Jülich-Kleve-Berg (1550–1608) a oa ur briñsez alaman, a voe dugez Prusia.
Merc'h e oa d'an dug Wilhelm ha d'e bried Maria von Österreich (1531-1581).

## Dimeziñ ha bugale

Dimezet e voe da Albrecht Friedrich Prusia, dug Prusia.
# Marie Fikáčková

Marie Fikáčková (9 a viz Gwengolo 1936 e Sušice – 13 a viz Ebrel 1961) a oa ul lazherez a steudad tchek.

## Penn-kentañ he buhez

Fikáčková a gasas he bugaleaj en ur familh ma oa diaesterioù, ha da fall ez eas hec'h eured. Klañvdiourez e oa en ospital Sušice, e rann ar gwiliouderezh.

## Muntroù

E 1960 e voe bac'het ha tamallet outi bezañ lazhet ur babig nevez c'hanet. E-pad an enklask ec'h anzavas bezañ lazhet 10 babig all da nebeutañ, abaoe 1957. Skeiñ a rae gant penn ar babiged ha mervel a raent dindan un nebeud eurvezhioù pe un nebeud devezhioù. Ne roas tamm displegadenn ebet d'hec'h emzalc'h. Da-geñver he frosez e voe tamallet daou vuntr outi, peogwir ne oa ket tu da brouiñ ar muntroù kent. Ne oa ket aozet an ospital a-seurt ma vije bet dizoloet ar muntroù, ha dre zegouezh eo e voent dizoloet. Ne voe tamallet penn bras ebet, ha kuzh e chomas an afer e-pad pell.

## Marv

Kondaonet e voe Fikáčková da gastiz ar marv ha krouget e voe.

## Liamm diavaez

* Diwar he fenn (e tchekeg)
# Morgad

    Evit ar gêriadenn e gourenez Kraozon, gwelet Morgad (Kraozon)
Ar morgad a zo blotviled mor eus ar genad Sepia ha Sepiola. Anavezet eo o «askorn» (n'eo ket un askorn gwir), anvet "pibid" pe "gwerc'hez" a vez kavet war vord an aod. Gallout a reont ivez teuler un livaj du pa vezont trubuilhet pe en arvar.
# Morgan

Morgan e brezhoneg$^,$ hag e saozneg, Morgain pe Morgue, pe Morgane e galleg, zo un hudourez e mojennoù ar roue Arzhur. Hanterc'hoar, pe c'hoar, eo da Arzhur. Enebourez eo d'ar roue, d'e bried Gwenivar, ha da varc'heien an Daol Grenn.
Kentañ meneg anezhi a zo gant Jafrez Menoe en XIIvet kantved.

## Lennegezh Kembre

Er Vita Merlini, ur varzhoneg latin gant Jafrez Menoe e 1150, e lenner ar c'hentañ meneg anezhi. Un hudourez desket eo en Avalon ma tegemer Arzhur, gloazet fall.
Mont a ra Jean Markale da glask an orin anezhi en un doueez Morrigan, hañval ouzh an doueez-vamm ar C'halianed. Met fae a vez graet war brizhtezennoù Markale gant ar geltiegourien peurvuiañ.
Merc'h eo da Avallach, pe da roue Avallach (Avalon ?), en Trioedd Ynys Prydein, darempred he deus gant ar roue Urien, ha genel a ra e zaou vab, Owain ha Morvydd.

## Skridoù all

* Meneget eo evel maeronez Gargantua gant Rabelais.

## Notennoù ha daveennoù

* ↑ Langleiz Romant an Daol Grenn: Marzhin, Al Liamm, 1975
* ↑ Ar Roue Arzhur & Marc'heion an Daol-Grenn, An Here, 1998, troidigezh.
* ↑ Morgan le Fay, e-barzh Le Morte d'Arthur, gant Thomas Malory.
* ↑ E-barzh Erec et Enide, gant Chrétien de Troyes.
* ↑ E-barzh skrid Yvain ou le Chevalier au lion, gant Chrétien de Troyes.
* ↑ Jean Markale, Le Roi Arthur et la société celtique
* ↑ Bromwich, Trioedd Ynys Prydein , p. 195. pp. 449–451.

## Liammoù

* Joseph Loth, Contributions à l'étude des romans de la Table ronde avec une carte. Paris, Champion, 1912. ]
# Morgan Brittany

Morgan Brittany (ganet Suzanne Cupito d'ar 5 a viz Kerzu 1951 e Hollywood) zo un aktourez stadunanat er skinwel hag er sinema. Brudet eo evit bezañ c'hoariet Katherine Wentworth, hanter-c'hoar yaouankoc'h hag itriker Pamela Ewing ha Cliff Barnes, er soap opera Dallas.

## Red-micher
### Red-micher evel bugel

Ganet e oa Suzanne Cupito e Los Angeles ha kregiñ a reas abred da c'hoari e filmoù skinwel ha sinema, pa oa bugel c'hoazh er bloavezhioù 1950 ha 1960. Ledc'hoari a reas evel skoliadez er film brudet The Birds (1963) gant Alfred Hitchcock. C'hoari a reas er film Yours, Mine and Ours (1968), Lucille Ball ha Henry Fonda o vezañ an aktourien bennañ.
E-barzh daou bennad eus Lassie e voe, "Lassie and the Swamp Girl" ha "Little Dog Lost" evel Mattie e-kreiz ar bloavezhioù 1960. Echuiñ a reas he red-micher evel ur bugel aktourez pa oa 15 vloaz hag en em ouestlañ a reas d'he studioù e lise Cleveland, e Kalifornia.

### Red-micher evel plac'h deuet

Pa voe 18 vloaz e cheñchas he anv da vMorgan Brittany ha c'hoari a reas e-kichen Gene Kelly en e arvest e Las Vegas, Gene Kelly's Wonderful World of Girls, evel dañsourez. Dilojañ a reas da New York ha treiñ a reas evit bruderezhioù. Dont a reas da vezañ awenerez ar merk gwezeladoù japanat Kanebo, ha mont a reas da Dokyo da vevañ etre 1974 ha 1976.
C'hoari a reas an aktourez Vivien Leigh e Gable and Lombard (1976), ur vuhezskrid eus Clark Gable ha Carole Lombard. Gwelet e voe ivez en un doare azasaet eus Gone with the Wind evit ar skinwel. An dra-se a sachas evezh produerien Dallas hag a oa o klask un aktourez evit c'hoari Katherine Wentworth, hanter-c'hoar itriker Pamela Ewing ha Cliff Barnes. Kregiñ a reas er c'houlzad 1981–82, ha kenderc'hel a reas betek ar bloaz 1987.
C'hoari a reas evit filmoù skinwel ha stiradoù skinwel dreist-holl er bloavezhioù 1980 ha 1990, evel Melrose Place, Married... with Children, Perry Mason, pe c'hoazh The Nanny. Er bloavezhioù 1990 e c'hoarias ivez e filmoù dizalc'h.

## Buhez personel

Brittany he deus kenskrivet levrioù, evel What Women Really Want e 2014. Displegañ a ra ivez ingal he mennozioù mirour war lec'hiennoù internet hag e abadennoù skinwel war FOX News ha CNBC da skouer.
Dimeziñ a reas gant ar faragoeller Jack Gill e 1981. Daou vugel o deus, an aktourez Katie Gill hag ar soner ha faragoeller Cody Gill.

## Notennoù ha daveoù

* ↑ Sanello, Frank (July 30, 1984). "What's in a Name?".
# Morfologiezh amzibun

Implijet e vez an termen morfologiezh amzibun (diwar ar saozneg: nonconcatenative morphology) war dachenn ar yezhoniezh evit komz eus doareoù deveradur (d.l.e. sevel stummoù nevez diwar stummoù diazez) diazezet war kemmoù kaset da-benn e diabarzh ar gwriziennoù kentoc'h evit dre stagañ morfemoù (kengerioù) ouzh ar stumm diazez renk-ouzh-renk, da lâret eo kentoc'h evit dibunañ lostgerioù ha/pe rakgerioù an eil war lerc'h egile.
Implijet e vez alies ar vorfologiezh amzibun gant ar yezhoù semitek, dreist-holl ar yezhoù arabek, en o zouez an arabeg hag ar malteg hag ivez, met nebeutoc'h, gant an amhareg, h.a.
Kavet e vez skouerioù eus ar vorfologiezh amzibun e yezhoù all estreget ar yezhoù semitek, avat hag e brezhoneg, da skouer, e c'heller sevel stumm al liester diwar stumm an unander dre stagañ ouzh e dibenn al lostgerioù « -(i)où », d.s.:
    tad → tadoù
E degouezhioù all avat e vez savet stumm al liester en un doare disheñvel dre gemmañ ar vogalennoù e diabarzh ar stumm unander diazez kentoc'h evit dibunañ kengerioù, da skouer dre apofoniezh (pebeiladur vogalennek):
    arar → erer
Bez' e c'hell bezan implijet ar vorfologiezh amzibun ha lostgerioù war un dro ivez:
    bag → bigi

## Doareoù morfologiezh amzibun

Meur a zoare morfologiezh amzibun ez eus, en o zouez:
* Ober a reer kemmadenn an diazez eus an doare morfologiezh amzibun ma vez deveret ur stumm diazez dre gemmañ ar wrizienn diazez hep rankout ouzhpennañ morfemoù all outi dre ret, d.s. e brezhoneg:
    yar → yer
* Hiradur ur vogalenn, da skouer e hindeg:
    मर- (/mar-/) « mervel » → मार- (/maːr-/) « lazhañ »
* Ur c'hemm tonenn, da skouer e tchalkatongieg (chalcatongo) ur yezh mikstekek:
    /káʔba/ « loustoni » → /káʔbá/ « lous »
* Dre implijout treuzgerioù, da skouer e malteg diwar ur wrizienn deirc'hensonennel (pe pederc'hensonennel) e c'heller sevel meur a c'her resis gante ur ster heñvel dre kemmañ ar patromoù diabarzh ha dre implijout kengerioù a bep seurt (s.o. ouzh ar pennad "liester torr") :
    Gwrizienn K-T-B (o tennañ d'ar skrivañ)
    → kitba « skrid »
    → ktieb « levr »
    → kotba « levrioù »
    → ktibt « skrivis »
    → nikteb « skrivan »
* Dre doubladur, ma vez implijet div wezh renk-ouzh-renk un tamm eus ar wrizienn pe ar wrizienn en he fezh, da skouer e yakouteg e vez implijet an doubladur evit kreñvaat ster un anv-gwan :
    /k̠ɨhɨl/ « ruz » → /k̠ɨp-k̠ɨhɨl/ « ruz-kenañ »
* Dre diverkadur ma vez lamet elfennoù digant ar wrizienn, da skouer e mourleg (murle) ur yezh sourmek:
    /oɳiːt/ « kostezenn » → /oɳiː/ « kostezennoù »

## Gwelit ivez

* Apofoniezh
* Liester torr
# Morfudd

Morfudd pe Morfudd ferch Urien, pe Morfydd (e saozneg), a oa merc'h Urien Rheged ha Modron, ha c'hoar ar priñs-haroz Owain ab Urien e rouantelezh Rheged en Hanternoz kozh ar Vrezhoned.
Meneg anezhi zo e Trioedd Ynys Prydain (Triadoù Enez Vreizh) hag en danevell Culhwch ac Olwen. Ur garantez divarvel zo savet etre Morfudd ha Cynon fab Clydno, unan eus brezelourien Arthur hervez ar vojenn a zamweler en Trioedd, pezh a ziskouez e oa ur gontadenn-bobl diwar-benn an daou zen yaouank a oa anavezet er Grennamzer.

## Mojenn

Kaoz eus Morfudd hag he breur Owain zo en ur vojenn liammet ouzh Llanferres, e Sir Ddinbych. Tost da Lanferres e oa ur roudour anvet Rhyd-y-gyfarthfa (Roudour an Harzhva) ma teue chas ar vro da harzhal met ne grede den mont di da welout petra a c'hoarveze ken na eas Urien Rheged un deiz da welet, ma kavas ur plac'h o kannañ. Goude dezho c'hoari daou er roudour e lavaras ar plac'h da Urien e oa merc'h da roue Annwn, hag e oa bet kondaonet da gannañ eno ken na he dije ur mab diwar ur c'hristen. Lavarout a reas da Urien dont en-dro a-benn bloaz, ha pa zeuas e kavas anezhi gant daou vugel, Owain ha Morfudd. N'eus roet anv ebet da blac'h ar roudour er vojenn met e-barzh unan eus Trioedd Ynys Prydain (70) eo meneget Owain ab Urien hag e c'hoar Morfudd evel bugale da Modron ferch Afallach.

## Levrlennadur

* Rachel Bromwich (gol.), Trioedd Ynys Prydein (Gwasg Prifysgol Cymru), 1961; argraffiad newydd 1996)
* Rachel Bromwich a D. Simon Evans (gol.) Culhwch and Olwen: an edition and study of the oldest Arthurian tale (Gwasg Prifysgol Cymru, 1992) ISBN 0-7083-1127-X

## Gwelout ivez

* Owain ab Urien
* Rheged
* Urien Rheged
# Morfia Melitene

Morfia Melitene, pe Morphia, pe Moraphia (marvet c. 1126 pe 1127) a oa rouanez Jeruzalem evel pried ar roue Baldwin II.
Merc'h e oa da Khoril, pe Gabriel, priñs armenian Melitene (hiziv Malatya e Turkia), hogen a relijion reizhkredennek gresian. Melitene a oa amezed da gontelezh Edessa, ha dindani.
War-dro 1101 e timezas da Baldwin II, roue Jeruzalem, ha peder merc'h o doe:
* Melisenda Jeruzalem (1101 - 1161), rouanez Jeruzalem, dimezet en 1129 da Foulk V, bet kont Anjev, hag a zeuas da vout roue Jeruzalem ;
* Alix Jeruzalem (c. 1110 - goude 1151) dimezet en 1126 da Bohemond II, priñs Antioche ;
* Hodierna Jeruzalem (c. 1110 - c. 1164) dimezet en 1131 da Remond II, kont Tripoli ;
* Ioveta Bethania (1120 - a-raok an 31 Kerzu 1170), leanez hag abadez Bethania.
# Montenegro

Republik Montenegro (montenegreg / serbeg: Crna Gora / Црна Гора, distaget Tsrna Gora, ['tsr̩naː 'ɡɔra]; albaneg: Mali i Zi) a zo ur republik er Balkanioù a-hed Mor Adria. Hervez he bonreizh eo Montenegro ur «Stad demokratel, gwaredour hag ekologel».
Crna Gora a dalvez kement ha menez du, dre ma seblante teñval d'ar verdeerien menezioù an Alpoù dinarek gwelet eus ar mor, kement a goadoù don a oa dre eno gwechall. Merdeerien Venezia eo o deus brudet an anv-se dre o yezh, hag en un bern yezhoù eus ar bed eo gant an anv Montenegro — a dalvez menez du ivez — eo anavezet ar vro.
Ur referendom war dizalc'hiezh ar vro a oa bet dalc'het d'an 21 a viz Mae 2006. 55,5% eus ar voterien a oa savet a-du gant an disrann hag evel-se adsevel an dizalc'hiezh a oa da Rouantelezh Montenegro betek 1918. Evit bezañ degemeret an disoc’h gant Unaniezh Europa e ranke ar “ya” tapout tremen 55%, ha 50% eus ar voterien a zlee eztaoliñ o mouezh (86,3% o deus graet).
Embannet e oa bet an dizalc'hiezh gant ar Parlamant d'an 3 a viz Mezheven 2006 ha degemeret e oa bet ar stad nevez en ABU d'an 21 a viz Mezheven 2006.

## Ar c'henelioù

Setu dasparzh kenelioù ar vro hervez niveridigezh 2003:
* En holl: 620,145
** Montenegriz 267,669 (43.16%)
** Serbed 198,414 (31.99%)
** Bosniaked 48,184 (7.77%)
** Albanianed 31,163 (5.03%)
** Muzulmidi 24,625 (3.97%)
** Kroated 6,811 (1.10%)
** Rromed 2,601 (0.42%)
# Montenero Val Cocchiara

Montenero Val Cocchiara zo ur gumun eus Proviñs Isernia, e Molise, en Italia.
# Montenero Sabino

Montenero Sabino zo ur gumun italian e proviñs Rieti, e rannvro Lazio.
# Montenerodomo

Montelnerodomo a zo ur gumun eus proviñs Chieti en Abruzzo, en Italia.
# Montenero

Montenero (Menez Du) zo un anv-lec'h italianek.

## Kumunioù

* Montenero di Bisaccia e proviñs Campobasso
* Montenero Sabino, e proviñs Rieti
* Montenero Val Cocchiara, e proviñs Isernia
* Montenerodomo, e proviñs Chieti

## Ranngêrioù

* Montenero, karter e Livorno
* Montenero, e Todi (Proviñs Perugia)
* Montenero d'Orcia, e Castel del Piano (Proviñs Grosseto)

## Menezioù

* Montenero, er Sila e Calabria

## Traoù all

* Fosso di Montenero, foz vras e-kichen kumun Casaprota, e proviñs Rieti
* Santual Montenero, war Monte Nero e Livorno
* Santual Montenero, war ar menez heñvelanvet e Riomaggiore, er Cinque Terre
* Montenero, krater ur menez-tan e Bordighera.
# Montenescourt

Kumunioù Frañs :
| Anv | Montenescourt |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Arras |
| Etrekumuniezh | Communauté de communes du Val de Gy |
| Kanton | Beaumetz-lès-Loges |
| Kod INSEE | 62586 |
| Kod post | 62123 |
| Maer | Bernard Libessart |
| Amzer-gefridi | 2008-2014 |
| Gorread | 5,08 km² |
| Led | 50° 17' 36" Norzh |
| Hed | 02° 31' 31" Reter |
| Uhelder kreiz | 83 m |
| Uhelder bihanañ | 76 m |
| Uhelder brasañ | 127 m |
| Poblañs hep kontoù doubl | 411 (2007) |
| Stankter | 80 a./km² |
| Lec'hienn ar gumun | |
Montenescourt a zo ur gumun eus departamant Pas-de-Calais (Bro-C'hall).

## Monumantoù ha traoù heverk

* An iliz katolik
* An iliz katolik, gwelet ag ar vered
* Monumant ar re varv

## Notennoù ha daveoù

* ↑ Cassini hag EBSSA
# Montenegro de Cameros

Montenegro de Cameros zo ur gumun e Spagn, e Proviñs Soria, e kumuniezh emren Kastilha ha León.
# Montenero di Bisaccia

Montenero di Bisaccia zo ur gumun en Italia e proviñs Campobasso, e rannvro Molise.
# Morleanenn

Morleanenn :
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Actinopterygii |
| Urzhad : | Gadiformes |
| Kerentiad : | Lotidae |
| Genad : | Molva |
| Anv skiantel ||
| Molva molva Linnaeus, 1758 ||
| D'ar vevoniezh e tenn ar pennad-mañ. ||
Ar vorleanenn (Molva molva) pe morlean, liester morleaned evit an daou stumm, a zo ur pesk mor.